
Aceasta este o selecţie de texte traduse din engleză despre diverse teme şi 
probleme cu care se confruntă cele şi cei care se identifică politic de obicei cu 
termeni de genul anarhism, activism radical, feminism, anti-globalizare, 
primitivism şi aşa mai departe. Toate fanzinele din care au fost luate aceste texte se 
găsesc la http://zinelibrary.info/. Selecţia textelor este pur subiectivă. Singurul 
criteriu a fost relevanţa pe care am simţit-o în cazul fiecărui text, şi rezonanţa pe 
care aceste texte o au sau o pot avea în mediul mişcărilor radicale de stânga. Nu 
ştiu ce rezonanţă vor avea ele în rândurile celor ce vorbesc română. Cât mai mare, 
sper. Ideea din spatele unei fanzine cu traduceri în română a fost de a comunica o 
serie de mesaje şi de a isca nişte discuţii dincolo de cercul activistelor care au fost 
pe afară şi stăpânesc engleza la perfecţie. Cu toate că sunt anti-naţionalist şi că nu 
cred în ideea de limbi materne, am cunoscut multe cazuri în care bariera lingvistică 
s-a dovedit a fi un obstacol greu de trecut. Dacă fanzina asta va ajunge doar în 
mâini care îl răsfoiesc fără ezitare pe Shakespeare în original, prea bine. Dar poate 
că va folosi unora. Pe de altă parte, nu cred că e neapărat rău sau redundant să 
negociem pătrunderea în româna curentă a unor concepte precum bănci de alimente 
(food bcinks), decizii prin consens (consensus decision making ), tehnici de recoltare 
şi preparare a plantelor sălbatice ( wildcrafting) sau manarhişti ( manarchists ). 
Aceste traduceri sunt doar nişte propuneri; dacă lumea va considera că a păstra 
unele lucruri în engleză e mai bine, voi accepta. 

Trecând de problema traducerii, cred că temele din eseurile traduse sunt 
foarte relevante pentru cele şi cei care încearcă să depăşească faza unui radicalism 
dogmatic şi violent, sau care s-au săturat să aştepte revoluţia; pentru cei şi cele 
care ştiu că schimbarea se poate face aici şi acum, şi că putem construi în rândurile 
noastre lumea liberă şi comunitatea pe care o visăm. Sunt aproape perfect de acord 
cu absolut fiecare frază din fiecare articol, şi susţin (aproape) fiecare idee 
exprimată de ele. S-ar putea zice că aceasta fanzină e indirect un manifest politic 
personal, acestea fiin textele mele preferate. Sunt total deschis la discuţii pe 
oricare din temele exprimate în cele ce urmează. 

Un defect imediat sesizabil al selecţiei e totuşi faptul că exprimă doar voci 
de dincolo de Atlantic. Alte defecte ţin bineînţeles de calitatea traducerilor. De 
aceea, dacă cineva va fi interesat de 
continuarea acestui proiect, sunt 
deschis la orice idei de cooperare. Un 
ultim cuvânt despre ultimul articol. 

Când am prezentat articolul despre 
activiştii sexişti, amicul meu Lukacs 
mi-a sugerat să îl înlocuiesc cu o voce 
feminină. Aşadar, i-am sugerat să 
traducă textul despre manarhie, ceea 
ce a şi făcut. Multe mulţumiri pentru 
acest efort! în rest, răspunderea 
traducerilor aparţine ciumăfaiului. 

Căruia îi puteţi scrie pentru orice 
chestie la ciumafaiu@riseup.net 

Construind o fundaţie pentru schimbare 

JeffLuers 

în Heartcheck , 2004 


Mi se învârte capul auzind atâţia oameni vorbind despre revoluţie. Bătălii în stradă, foc în 
noapte, şi toate gloriile războiului: moarte, foamete şi violuri. Revoluţii însângerate, comunităţi 
sfâşiate - asta e ceea ce predicaţi? Aşa arată visul vostru? 

Pentru cei care nu au nici o intenţie să lupte un război e uşor să apeleze la alţii să lupte. Acei 
care predică făţiş revoluţia nu au nici o idee despre ce înseamnă să lupţi un război care să poată fi 
câştigat. Au încercat oare aceştia să construiască fundaţia necesară de suport popular? E o idee 
imbecilă să ceri unei mişcări nepregătite să pună mâinile pe arme şi să meargă la război. Oare cei care 
promovează aceste idei nebuneşti ştiu măcar cum să folosească o armă, ca să nu mai vorbesc de a 
deţine una? 

Grupuri precum ELF 1 abia sunt pe cale să atingă nivelul de susţinere pe care îl merită şi de 
care au nevoie. Şi totuşi, prizonierii ELF se străduiesc să menţină o bază de suporteri care să agite 
pentru libertatea lor. Aceşti oameni au comis doar distrugeri de proprietate, şi cu toate acestea sunt 
rapid condamnaţi de activişti/activiste şi non activişti/activiste îndeobşte. în nici un fel în acest 
moment nu ar putea vreo mişcare de rezistenţă să primească susţinerea publică de care ar avea nevoie 
să supravieţuiască, darmiteri să învingă. 

E strategic imposibil pentru o armată guerilla să câştige fără a avea sprijinul a măcar o parte 
din populaţie. Doar o comunitate de simpatizanţi poate susţine, aproviziona şi încuraja o celulă 
guerilla. Această baza de susţinere nu există în această ţară în prezent, şi nici nu a existat vreo 
încercare plauzibilă de a o cultiva. 

Bineînţeles, acesta nu este un argument pentru pacifism. Susţin pe deplin rezistenţa armată, 
neapologetic, atunci când e o parte necesară a stopării opresiunii. E un adevăr trist faptul că violenţa va 
juca un rol major în cadrul oricărei schimbări radicale. Această realitate a fost expusă de nenumărate 
ori de-a lungul timpului. 

SUA e cea mai bogată ţară din lume. Dacă vă gândiţi pentru o clipă că elitele acestei ţări vor 
ezita să folosească forţa letală, să protejeze şi să apere visul siropos al capitalismului împotriva 
dizidenţilor, vă inşelaţi amarnic. 

Oricine s-a înrolat în armată vă poate spune - au depus un jurământ de a apăra această ţară de 
toţi inamicii - atât cei externi cât şi cei domestici. Chiar dacă ei înşişi nu au poate nici o intenţie de a 
ridica armele împortiva propriilor concetăţeni, superiorii lor aşteaptă evident ceva diferit. Din 
nefericire, au existat câteva incidente în care cetăţeni neînarmaţi au fost ucişi de trupe militare. 

Adevărul întunecat al schimbării sociale e că la un moment dat va exista violenţă, fie că va fi 
deliberată sau impusă de circumstanţe. Este inevitabil în această ţară. Există doar o forţă cu adevărat 
capabilă să reziste statului. Aceasta constă în comunităţi unite (grupuri de oameni care locuiesc în 
aceeaşi regiune/zonă, şi impărtăşesc aceleaşi convingeri şi ţeluri) care coalizează şi contestă în mod 
direct autoritatea statului capitalist. 

întemeierea şi păstrarea/susţinerea unei comunităţi e prima fază a construirii unei mişcări 
revoluţionare eficiente. (Aceasta presupune de asemenea şi mult timp, şi acest timp este exact ceea ce 
s-ar putea să nu avem). Aceasta implică un vast efort de organizare şi de atragere a altor grupuri, ceea 


1 Earth Liberation Front (http://earth-liberation-front.org/) 

ce include: proiecte de servicii comunitare, bănci de alimente şi forumuri publice care să faciliteze 
dialogul, crearea şi implementarea alternativelor sociale la ceea ce e deja existent. 

Construirea unei comunităţi necesită în acelaşi timp o minte deschisă. Dacă e să reuşim, o 
sumedenie de oameni cu diverse păreri, culturi şi convingeri vor trebui să stea laolaltă. Cei ce susţin 
abolirea muncii vor trebui să lucreze cu sindicaliştii, aceştia din urmă cu verzii, şi aşa mai departe. 
Pentru că orice schimbare reală va trebui să respecte drepturile celorlaltor de a gândi, crede şi trăi 
diferit. Aceasta e semnificaţia acţiunii autonome şi auto-determinate. 

Organizarea comunităţii tinde să fie punctul nostru cel mai slab. Nu sunt sigur dacă aceasta e 
pentru că ar trebui de fapt să fie cel mai puternic. Dacă într-adevăr credem că puterea trebuie smulsă 
de la guverne şi corporaţii şi redată comunităţilor, aş considera că forţa noastră sălăşluieşte în 
comunităţile în care trăim. 

Din nefericire, numerele noastre rămân mici, ceea ce e 
un motiv în plus să comunicăm şi să atragem oameni din afara 
grupurilor noastre. Trebuie să trecem dincolo de propriile 
dogme şi să stabilim conexiuni cu clasa muncitoare. Trebuie 
să ne orientăm spre cei săraci şi dezmoşteniţi şi să îi 
încorporăm în aceeaşi luptă. Istoric vorbind, guvernul a 
învrăjbit aceste grupuri unul împotriva celuilalt, folosind 
muncitorii săraci pentru a sparge grevele sau pentru a reduce 
costurile forţei de muncă, încurajând apariţia nemulţumirilor 
şi a rasismului. Această separaţie artificială a unor potenţiali 
aliaţi, precum şi folosirea clasei de mijloc pe post de tampon 
face ca puterea elitei capitaliste să se menţină şi să sporească. 

Un exemplu perfect al eşecului nostru ca mişcare radicală poate fi găsit în cea mai lungă grevă 
alimentară din istoria SUA. Aproape 900 de magazine alimentare din California au fost afectate de 
grevă, şi de închiderile ulterioare, care a început în octombrie 2003 şi a durat patru luni jumătate. 
Sindicatele muncitorilor alimentari şi comerciali [‘United Food and Commercial Workers’] protestau 
împotriva reducerilor salariilor şi beneficiilor. Timp de luni de zile au susţinut pichete, după care au 
fost concediaţi. Spărgători de grevă din Oregon, victime ale recesiunii din acest stat, au fost aduşi spre 
a lucra în timp ce uriaşele corporaţii din spatele magazinelor încercau să oprească greva. 

Radicalii ar fi trebuit să sporească numerele greviştilor. Noi ar fi trebuit să îi ajutăm să reziste. 
Ar fi trebuit să existe acţiuni de solidaritate, boicoturi. Cel puţin, am fi putut să organizăm acţiuni de 
strângere de fonduri pentru a-i ajuta să îşi hrănească familiile şi pe ei/ele inşişi/in s eşi în timp ce 
protestau. Aceşti oameni sunt întocmai nouă, se străduiesc să se descurce, să îşi hrănească familiile şi 
să îşi menţină un acoperiş deasupra capului. Ar fi trebuit să ne aliem cu ei. Ar fi trebuit să îi susţinem 
în luptele lor pentru salarii şi beneficii de sănătate mai bune. Ceea ce, de fapt, nu e decât o luptă pentru 
o viaţă mai bună - sună cunoscut? 

Consider că dincolo de toate divergenţele dintre noi, există un lucru asupra căruia putem cu 
toţii să cădem de acord. Nimeni nu vrea bărbaţi cu mulţi bani sau mari companii care să conducă 
lumea şi să ne dicteze viitorul. Nimeni nu vrea să fie condus de un stat oprimant şi corupt. 

Poate că aţi auzit de Judi Bari si Darryl Chemey, doi activişti din Earth First!, care au ajutat la 
organizarea Redwood Sumtner în 1990. Judi, cu carisma ei şi empatia faţă de lucrătorii forestieri care 
aveau nevoie să îşi întreţină familiile, a fost capabilă să coalizeze cu aceştia. Astfel s-a format o alianţă 
între muncitorii forestieri şi activiştii de mediu, care a contestat activităţile escrocului corporatist 
Charles Hurwitz şi ale companiei lui Maxxam/Pacific Lumber Company. 

în mai 1990, s-a produs o tentativă de asasinat asupra lui Judi si Darryl, când maşina lor a 
explodat. FBI-ul tocmai s-a întâmplat să fie de faţă, şi Judi si Darryl, deşi serios răniţi, au fost arestaţi 
pentru explozie. Deşi acuzaţiile nu au ţinut, FBI-ul a declanşat o campanie de defăimare, acuzându-i 

pe cei doi, şi pe cei din Earth First! de terorism. (în 2003, Darryl Chemey şi membrii familiei 
răposatei Judi Bari au câştigat un proces de 4,4 milioane de dolari împotriva FBI-ului). 

în timpul revoltelor din Seattle din noiembrie 1999, muncitorii şi radicalii s-au unit din nou. 
De data aceasta în străzi, sub agresiunile brutale ale poliţiei. Anarhişti înveşmântaţi în negru s-au 
luptat cu poliţia împreună cu sindicaliştii, îndurând gaz lacrimogen, bastoane şi gloanţe de cauciuc. 

în curând s-au format noi alianţe, iar în lunile ulterioare congresului WTO, constructorii de 
vapoare au intrat în grevă, cerând ajutor de la radicalii din Eugene si Portland, Oregon. Activişti cu 
experienţă în căţărări s-au oferit să revendice o macara şi să atârne un stindard pentru a-i susţine pe 
muncitorii grevişti. 

Această nouă coaliţie dintre radicali şi muncitori s-a dovedit a fi prea periculoasă pentru a fi 
lasată să supravieţuiască. Poliţia a răspuns cu o prezenţă numeroasă, pretinzând că un grup de 
'anarhişti din Eugene' a anunţat existenţa unei bombe. Unii oficiali din sindicate au folosit acest pretext 
pentru a sfârşi alianţa încă fragilă. încă o dată, poliţia a fost în stare să exploateze divergenţele, şi să 
arunce în joc eticheta de ‘terorişti’. Vechile disensiuni dintre sindicate şi radicali au fost din nou 
trasate, şi ambele grupuri au fost lăsate să lupte singure cu un sistem care le exploatează în aceeaşi 
măsură. 

Autorităţile au reacţionat cu o viteză şi forţă uimitoare împotriva oricărei unificări dintre 
muncitori/muncitoare şi anarhişti/anarhiste. De ce? Pentru că această unificare e o combinaţie istorică 
în această ţară. Aproape întotdeauna a condus la insurgenţă. Insurgenţa poate conduce la luptă de 
clasă, lupta de clasă poate duce la schimbare de regim, iar schimbarea de regim poate duce la 
autonomie. Nimic nu e mai înspăimântător pentru puterile actuale decât un front unit de dizidenţi. 
Statul se străduie zilnic să menţină diviziunile dintre grupuri: negrii împotriva albilor, clasa de mijloc 
împotriva săracilor, liberalii împotriva radicalilor, şi lista poate continua. Numai în acest fel poate fi 
menţinută dominaţia capitalistă. 

Dacă am găsi un numitor comun am putea să venim laolaltă în comunităţile noastre. Atunci 
când suntem uniţi cu cei mulţi cu care împărtăşim aceleaşi scopuri şi dorinţe, putem începe să 
construim o fundaţie pentru schimbare. De la această fundaţie va putea spori o reţea de suport pentru 
acei/acele ce se implică în acte de revoltă. 

E nevoie de o comunitate pentru a putea susţine pe acei/acelea care luptă şi pedepsesc poliţiştii 
violenţi şi criminali. O comunitate care să poate ascunde şi proteja sabotorii de miez de noapte. O 
comunitate unită are îndârjirea să se opună puterii statului. 

Acestea sunt lecţiile pe care ar trebui să le invăţăm. Acestea sunt coaliţiile pe care ar trebui să 
le construim. Schimbarea nu se va putea produce peste noapte. Ea începe când ne cunoaştem vecinii, şi 
când putem nutri speranţe comune. Nici un bărbat nu se va alătura unei lupte care nu îl ajută să îşi 
hrănească copiii. Nici o femeie nu va lupta umăr la umăr cu bărbaţi care nu contestă patriarhia. Nici o 
persoană de culoare nu va susţine o mişcare care nu atacă rasismul - instituţionalizat sau nu; şi nici nu 
ar trebui. Eu nu aş face-o. 

Dacă într-adevăr credeţi în necesitatea unei revoluţii, ea trebuie să pornească de aici. Nici o 
revoluţie care este pentru oameni nu poate învinge fără suportul oamenilor. Această susţinere există; 
tot ce avem de făcut este să plantam seminţele, să le hrănim şi să le udăm, pentru ca revoluţia să 
crească. 

Atât de mulţi activişti şi activiste caută gratificaţie imediată, considerând că un singur mare 
protest e răspunsul la toate dorinţele noastre. Cu toate acestea, aceste proteste constituie doar unul din 
multiplele câmpuri de bătălie. Sunt, de asemenea, şi luptele pe care suntem cel mai puţin pregătiţi să le 
câştigăm. 

Dintr-un punct de vedere strict militar: atenţionăm inamicul de planul nostru de atac. 
Permitem duşmanilor să îşi pregătească apărări masive. Apoi descindem în grupuri mari, având ţintele 

deja pictate pe frunţi. în final, dacă meetingul are totuşi loc, şi dacă poliţia capturează sau răneşte mai 
mulţi de-ai noştri decât noi de-ai lor, nu putem revendica nimic altceva decât o înfrângere. 

Aceasta fiind definiţia înfrângerii, cu greu se poate spune că suntem pe cale să învingem. 

Revoluţia e o operaţiune care pleacă de la nivel local în sus. Ea începe prin a câştiga inimile şi 
cugetele oamenilor care trăiesc în comunitatea noastră. Acest lucru se obţine prin educaţie, atragerea 
celor din afară, programe de hrană, oferire de asistenţă - fie că este vorba de a picta treceri de pietoni 
guerilla sau a ajuta pe cineva să îşi repare acoperişul spart. Se continuă prin construirea abilităţii de a-i 
proteja pe ai noştri de traficanţii de droguri, găşti criminale şi poliţie. Apoi escalează în sabotări şi 
acţiuni repetate la nivel local, oprind infrastructura locala, şi în cele din urmă înlocuind-o. Poate fi 
surprinzător de simplu şi eficient. 

în anii 1980, Statele Unite erau îngrijorate de extinderea comunismului în Nicaragua. în cadrul 
unui efort de a promova rezistenţa indigenă împotriva guvernului Sandinist, CIA a publicat şi 
distribuit în toata ţara ‘Manualul Luptătorilor pentru Libertate’. 

Scopul Manualului era să includă orice persoană în mişcarea de rezistenţă. Unele tactici 
detaliate în Manual erau: absenţa de la serviciu pe pretext de boală, graffiti-uri anti-guvern, punerea de 
bureţi în toalete şi scurgeri de apă, amplasarea de cuie pe drumuri şi autostrăzi, şi aruncarea de scule în 
canale. 

Manualul nu a indicat proteste la scară largă drept un mijloc eficient de rezistenţă. în loc de 
aceasta, CIA s-a orientat spre acţiuni cu risc minim, pe care oricine le putea face. Scopul era de a 
declanşa o rezistenţă comunitară de neoprit, şi nu doar de a se baza pe o avantgardă de insurgenţi. 

Acestea erau sfaturile CIA; pe de altă parte, avem pe rebeli şi insurgenţi inşişi/inseşi. Atât 
Armata Republicană Irlandeză (IRA) cât şi Armata de Eliberare Naţională Zapatista (EZLN) au folosit 
infiltratori şi informatori pentru a pătrunde în rândurile poliţiei şi ale armatei. Au folosit cunoaşterea 
obţinută sau oamenii din interior pentru a crea şi expoata slăbiciunile dinăuntru, fie că era vorba de a 
elibera camarazi deţinuţi, de a fura arme din arsenal sau de a aranja asasinate. 

Multe pot fi învăţate din studiul precedentelor istorice. Dacă vrem să învingem, trebuie să 
alegem când, unde şi cum vom intra în luptă cu statul. Acesta este avantajul nostru, pe care trebuie să 
îl folosim pe cât de mult ne stă în puteri. 

Schimbarea socială necesită nivele incredibile de devotament şi disciplină. Nu va fi obţinută 
prin nimic altceva decât muncă asiduă - muncă pe care o avem încă de prestat. 

Iată-ne acum la cinci ani de la înfrângerea WTO in Seattle, şi nu am reuşit încă să trasăm o 
strategie de rezistenţă sau să concepem măcar o idee vagă a unei noi structuri sociale. Unii/unele şi-au 
exprimat idealurile şi visele. Dar unde este oare acea fundaţie pe care putem să construim aceste vise? 

Lipsa organizării şi a comunicării cu exteriorul, care merge dincolo de a vorbi propriilor adepţi 
este îngrijorătoare. Frica de a asuma roluri de conducere a devenit un pretext pentru inactivitate. Ne 
credem în mod sincer atât de inapţi şi incompetenţi încât să nu reuşim să dezvoltăm organizaţii care 
lucrează cu o conducere responsabilă? Chiar dacă sunt anarhist, sunt în stare să urmez şi să ascult de 
cineva care mi-a câştigat respectul, care a demostrat cunoaştere într-un domeniu sau altul, şi care poate 
conduce prin puterea exemplului. Oare noi nu posedăm aceste calităţi? 

Bineînţeles că nu propun să punem pe cineva anume în frunte. într-adevăr, o sumedenie de 
oameni ar putea să iasă înainte şi să ghideze în domeniul în care excelează, fie că e vorba de stabilirea 
de contacte, agricultură, hrănirea oamenilor sau acţiuni directe. Ideea este că trebuie să ne împărtăşim 
cunoştinţele şi abilităţile, trebuie să fim organizaţi la suprafaţă, să avem coordonare în ,subteran’, şi 
trebuie să lucrăm împreună pentru a merge înainte. 

Avem nevoie să trasăm un model funcţional pentru schimbarea socială, fie că e la un nivel 
local, sau un model mai vast care să ghideze oamenii. Indiferent de cum alegem să facem aceasta, 
avem o cale foarte lungă de străbătut, şi un timp foarte scurt la dispoziţie. Idealurile şi visele sunt fără 
noimă în absenţa mijloacelor de a le implementa. 

Contestăm Convenţiile Naţionale ale Democraţilor şi ale Republicanilor. Călătorim mii de 
kilometri pentru a ne lupta cu WTO, FMI, Banca Mondială şi G8. Agităm spiritele pentru o lume 
eliberată de capitalism, opresiune şi ură. Şi cu toate acestea, în propriile noastre comunităţi, oameni 
neînarmaţi sunt ucişi de poliţişti, femeile nu pot trăi fără frică, oamenii cu mulţi bani încă iau toate 
deciziile şi încă au o forţă de poliţie paramilitară ce îi protejează pe ei şi pe interesele lor. 

Aşadar, de ce atât de mulţi dintre noi încă mai migrează de la un protest la altul, căutând o 
cauză pentru care să lupte, când bătăliile pe care trebuie să le dăm cel mai urgent sunt în propriile 
noastre ogrăzi? Dacă într-adevăr vreţi o schimbare reală, ea începe în cartierul vostru împotriva 
baronilor locali şi împotriva găştilor în albastru. Dacă nu putem revendica propriile noastre străzi, cum 
ne vom putea revendica ţara? Stradă după stradă, comunitate după comunitate - aceasta e singura 
noastra speranţă. 


Uitaţi duşurile scurte! 

De ce schimbarea personală nu este schimbare politică 

Derrick Jensen 

In ‘ Dealing with Distractions. Confronting Green Capitalism in Copenhagen and Bevond’, 
2009 


Ar considera oare o persoană întreagă la cap că a căuta în gunoaie l-ar fi oprit pe Hitler sau că 
a face compost ar fi putut pune capăt sclavagismului sau ar fi putut impune ziua de muncă de opt ore 
sau că tăind lemne cu toporul si cărând apă ar fi scos oamenii din închisorile ţariste sau că dansând în 
pielea goală în jurul focului ar fi putut instaura legile dreptului de vot din 1957 sau legea drepturilor 
civile din 1964? Şi atunci de ce acum, când întreaga lume e la mezat, atâţia oameni se retrag în aceste 
‘soluţii’ pe deplin personale? 

O parte a problemei este că suntem victimele unei campanii de zăpăcire sistematică. Cultura 
de consum si mentalitatea capitalistă ne-au invăţat să înlocuim rezistenţa politică organizată cu acte de 
consum personal. Filmul documentar ‘Un Adevăr Inconvenient’ a ajutat la atragerea atenţiei asupra 
încălzirii globale. Dar aţi observat oare că toate soluţiile prezentate acolo au câte ceva de-a face cu 
consumul personal - schimbarea becurilor, umflarea anvelopelor, reducerea timpului de şofat - şi 
nimic de-a face cu luarea puterii de la corporaţii sau cu oprirea economiei de producţie în masă care 
distruge planeta? Chiar dacă fiecare persoană din SUA ar face tot ceea ce sugerează filmul, emisiile de 
carbon ale SUA ar scădea doar cu 22%. Consensul ştiinţific este că aceste emisii trebuie reduse cu cel 
puţin 75% la nivel global. 

Sau haideţi să vorbim despre apă. Auzim atât de des că planeta riscă să rămână fără apă. 
Oamenii mor din cauza lipsei apei. Râurile sunt secate din cauza lipsei apei. Din aceasta cauză trebuie 
să facem duşuri mai scurte. Vedeţi lipsa legăturii? Pentru că fac duş, sunt responsabil(ă) pentru 
scăderea nivelului de apă? Ei bine, nu. Mai mult de 90% din apa folosită de oameni e direcţionată spre 
agricultură şi industrie. Celelalte 10% rămase sunt împărţite între comunităţile urbane şi indivizii care 
trăiesc şi respiră. Puse laolaltă, terenurile de golf consumă tot atâta apă cât oamenii din oraşe. 
Populaţiile (atât cele de oameni cât şi cele de peşti) nu mor din cauză că lumea rămâne fără apă, ci 
pentru că apa le este furată. 

Sau haideţi să vorbim despre energie. Kirkpatrick Sale a rezumat bine problema: ‘ în ultimii 15 
ani, povestea a rămas aceeaşi: consumul individual - rezidenţial, per automobil personal şi aşa mai 
departe - nu e niciodată mai mult de un sfert din consumul total; marea majoritate e consum 
comercial, industrial, corporatist, al concernelor agricole şi al guvernelor [a uitat de consumul 
armatei]. Prin urmare, chiar dacă am folosi cu toţii biciclete şi cuptoare cu lemne, impactul asupra 
consumului de energie, încălzirii globale şi poluării atmosferice ar fi neglijabil .’ 

Sau haideţi să vorbim despre deşeuri. în 2005, gunoiul municipal produs pe cap de locuitor în 
SUA a fost de aproximativ 753 kilograme. Să spunem că sunteţi o activistă îndârjită, cu un mod de 
viaţă simplu, şi reduceţi acest gunoi la zero. Reciclaţi totul, folosiţi plase din material textil atunci 
când faceţi cumpărăturile, vă reparaţi prăjitorul de pâine, vă ies degetele prin adidaşii vechi - şi cu 
toate aceastea nu aţi terminat. Deoarece gunoiul municipal nu include doar deşeuri rezidenţiale, ci şi 
deşeuri ale birourilor administrative şi de afaceri: mergeţi în faţa acelor birouri cu pamflete în mâini 
despre reducerea deşeurilor şi îi convingeţi pe cei de acolo să reducă producţia de gunoi astfel încât să 
elimine partea voastră din ea. Ei bine, am veşti proaste - gunoiul municipal constituie doar 3% din 
producţia totala de deşeuri ale SUA. 

Vreau să fiu bine înţeles - nu neg că trebuie să trăim simplu. Eu însumi trăiesc destul de 
simplu, dar nu pretind că a nu cumpăra mult, a nu şofa mult sau a nu avea copii constituie acte politice 
puternice sau profund revoluţionare. Pur şi simplu pentru că ele nu sunt: schimbarea personală nu 
înseamnă schimbare socială. 

Aşadar, mai ales când miza e întreaga planetă, cum am ajuns să acceptăm aceste răspunsuri 
total insuficiente? Cred că o parte din explicaţie constă în faptul că ne aflăm într-o dublă dilemă. 
Atunci când avem opţiuni multiple, însă oricare opţiune am alege, pierdem iar retragerea e imposibilă, 
ne aflăm într-o dublă dilemă. în acest moment ar trebui să ne fie destul de uşor să recunoaştem că 
orice acţiune care implică economia industrială e destructivă (şi nu ar trebui să pretindem că bateriile 
solare, de exemplu, ne scutesc de acest lucru; bateriile solare au nevoie de infrastructură de extracţie şi 
transport în fiecare moment al procesului de producţie; acelaşi lucru se poate spune despre oricare alt 
produs al aşa-zisei ‘tehnologii verzi’). 

Prin urmare, dacă alegem prima variantă - dacă participăm avid la economia industrială - am 
putea crede că învingem pe termen scurt pentru că s-ar putea să acumulam bogăţie, care e semnul 
‘succesului’ în această cultură. Dar de fapt pierdem, pentru că astfel renunţăm la empatia noastră, la 
umanitatea animală pe care o avem. Şi pierdem într-adevăr, pentru că civilizaţia industrială ucide 
planeta, ceea ce înseamnă că toata lumea pierde. 

Dacă alegem varianta ‘alternativă’ de a trăi mai simplu şi deci de a cauza mai puţine 
stricăciuni, dar totuşi de a nu opri economia industrială de la uciderea planetei, am putea crede că 
învingem pe termen scurt pentru că reuşim să ne simţim puri, şi nici măcar nu a trebuit să renunţăm la 
empatie (doar atât cât să justificăm de ce nu oprim toate ororile comise). Din nou însă, de fapt, 
pierdem, pentru că civilizaţia industrială omoara planeta în continuare, ceea ce înseamnă că fiecare 
continuă să piardă. 

A treia opţiune, acţiunea decisivă pentru oprirea economiei industriale, e foarte înfricoşătoare 
dintr-o serie de motive, care includ dar nu se opresc la faptul că am putea pierde o mulţime de lucruri 
comfortabile şi de lux cu care ne-am obişnuit, precum curentul electric şi totodată faptul că cei la 
putere ar putea să încerce să ne ucidă dacă le-am periclita în mod serios abilitatea de a exploata 
planeta. Nici unul din aceste considerente nu schimbă faptul că această opţiune e totuşi mult mai bună 
decât o planetă moartă. Oricare opţiune e mai bună decât o planetă moartă. 

A percepe un trai simplu ca pe un act politic (spre deosebire de a trăi simplu doar pentru că aşa 
vrem) e problematic din cel puţin patru puncte de vedere, pe lângă faptul că e ineficient în a cauza 
acele schimbări necesare pentru a opri uciderea planetei. în primul rând, această percepţie pleacă de la 
premisa greşită că oamenii fac inevitabil rău mediului în care trăiesc. A trăi simplu ca un act politic 



înseamnă doar a reduce răul produs, ignorând faptul că oamenii pot să şi ajute planeta, nu doar să o 
rănească. Putem reabilita izvoarele, putem elimina gazele nocive, putem dărâma barajele, putem 
disrupe un sistem politic - laolaltă cu un sistem economic extractiv, care îi avantajează pe cei bogaţi, 
putem distruge economia industrială care distruge lumea reală şi fizică. 

în al doilea rând, ideea traiului simplu aruncă vina pe individ şi în mod special, pe acele 
persoane care sunt cele mai lipsite de putere, în loc să îi învinuiască pe cei care chiar deţin puterea în 
acest sistem şi pe sistem insuşi. Kirkpatrick Sale din nou: ‘ întreaga vină individualistă de genul ce- 
poţi-face-tu-ca-să-salvezi-planeta e un mit. Noi, ca indivizi, nu creem crizele şi nici nu le putem 
rezolva. ’ 

în al treilea rând, ideea unui trai simplu acceptă modul în care capitalismul ne redefmeşte din 
cetăţeni în consumatori. Acceptând această redefmiţie, ne reducem posibilităţile de rezistenţă la a 
consuma sau a nu consuma. Cetăţenii au o marjă mult mai mare de tactici de rezistenţă, care includ a 
vota sau a nu vota, a candida pentru funcţii, a scrie şi împărţi pamflete, a boicota, a organiza, a face 
lobby, a protesta şi atunci când un stat distruge viaţa, libertatea şi posibilitatea unei vieţi fericite, avem 
dreptul să îl schimbăm sau să îl anulăm. 

în al patrulea rând, concluzia ultimă a logicii din spatele traiului simplu ca act politic este 
sinuciderea. Dacă fiecare act din cadrul economiei industriale e distructiv şi dacă dorim să oprim 
aceasta distrugere, dacă nu suntem dornici sau nu reuşim să contestăm (să nu mai vorbesc de a 
distruge) infrastructurile intelectuale, morale, economice şi materiale care fac ca orice act să fie 
distructiv, atunci putem lesne să ajungem la concluzia că cel mai mic grad posibil de distrugere îl 
putem cauza numai dacă suntem morţi. 

Vestea bună e că sunt şi alte opţiuni. Putem urma exemplele 
activiştilor şi activistelor curajoşi/curajoase care au trăit în vremurile grele 
de care spuneam - Germania nazistă, Rusia ţaristă, SUA din anii antebelici 
- şi care au făcut mult mai mult decât să îşi manifeste o formă de 
puritanism moral: ei şi ele s-au opus în mod activ nedreptăţilor din jurul 
lor. Am putea urma exemplele celor care şi-au amintit că rolul unei 
activiste/unui activist nu e să navigheze printre sisteme de putere opresivă 
cu cât de multă integritate posibilă, ci mai degrabă să confrunte şi să 
dărâme acele sisteme. 



Etica şi metodele recoltării plantelor medicinale 

Simon the Simpler 

în An Herbal Medicine-Making Primer , 2010 

Unul dintre aspectele cele mai eliberatoare ale cunoaşterii ierburilor e abilitatea de a ne plimba 
pe afară şi a culege o plantă cu mâinile noastre şi apoi de a o folosi pentru a ne hrăni şi vindeca. 

Tehnicile etice de recoltare şi preparare a plantelor necesită cunoaştere şi respect. Cea mai 
grea parte e să inveţi primele tale plante. Deîndata ce învăţăm să diferenţiem câteva plante din 
multitudine, vom descoperi că nu se poate să ne plimbăm prin zona în care trăim fără să observăm noi 
plante, şi să ne familiarizăm cu propria bioregiune. Un ajutor extrem de folositor pentru culegătoarea 
începătoare sau experimentată poate fi un ghid botanic specific regiunii; nu ştii niciodată când dai 
peste o nouă plantă prietenă, sau vrei doar să îţi verifici cunoştinţele. 

Putem fi uşor intimidaţi de câtă informaţie medicinală şi botanică există în jurul nostru. Dar nu 
vă descurajaţi; tot ce trebuie să ştiţi de fapt sunt câteva buruieni cu care să vă hrăniţi şi vindecaţi. Dacă 
sunteţi abia la început, încercaţi să culegeţi cinci sau şase plante pe care să învăţaţi să le identificaţi, şi 

concentraţi-vă doar asupra lor, pentru a nu vă supraîncărca. Când faceţi plimbări prin natură, încercaţi 
să le identificaţi vizual în diverse stadii ale ciclului lor de creştere. Alegeţi o frunză sau o floare pe 
care să o purtaţi cu voi şi pe care să o memoraţi. Dacă e o plantă medicinală sau care se poate mânca, 
gustaţi-o şi mirosiţi-o des, şi fiţi atente(-nţi) la cum vă face să vă simţiţi. Aceasta vă va face să 
cunoaşteţi intim plantele din regiunea voastră. 

Câteva lucruri sunt demne de luat în seamă odată ce aţi învăţat câteva plante şi sunteţi gata să 
le recoltaţi. Primul lucru e răspândirea acelei plante în bio-regiunea în care trăiţi. E bine să recoltaţi cu 
grijă plantele care sunt rare, periclitate sau care nu sunt comune regiunii în care vă aflaţi. O regulă 
bună e să evităm recoltarea plantelor dintr-un grup unde sunt mai puţin de douăzeci, şi să nu recoltăm 
mai mult de zece procente din ceea ce vedem. La fel de important e să ne asigurăm că ajutam la 
propagarea plantelor pe care le recoltăm, fie prin imprăştierea seminţelor toamna, sau dacă recoltăm 
rădăcini, să replantăm câteva dintre ele. Organizaţia ‘United Plants Savers’, fondată de Rosemary 
Gladstar, are informaţii actualizate despre specii de plante periclitate, informaţii care sunt de mare 
folos culegătorilor etici. Website-ul este www.unitedplantsavers.org. 

Atunci când recoltăm este foarte important să ţinem seama şi de sezon. De exemplu, recoltarea 
plantelor în toamnă, când sunt ofilite si umezite, va fi probabil mai puţin benefic din punct de vedere 
medical decât dacă le-am recolta în perioada de plină înflorire. Am descoperit că o bună cale de a ne 
gândi la aceasta este în felul următor: să recoltăm plantele în sezonul în care energiile lor sunt 
canalizate spre acea parte a plantei pe care dorim să o folosim. Primăvara, energia se îndreaptă dinspre 
tulpina care iese din rădăcină spre noii muguri de frunze, deci acesta este un anotimp de regulă bun 
pentru frunze verzi proaspete. Vara duce energia din frunze spre flori, iar atunci când acestea se ofilesc 
şi se transformă toamna în seminţe, totul trece din nou in tulpină, spre a fi păstrat iama în rădăcini. 

Fiecare plantă are timpul ei de maturizare, dar aceasta este de obicei o generalizare bună. 
Foarte important este de asemenea să observăm anumite aspecte legate de zona din care recoltăm 
plante pentru ingestie. Ierburile care cresc pe marginea drumurilor, în canale sau ape care curg dinspre 
zone industriale, sau în zone care sunt expuse la pesticide şi ierbicide nu ar trebui probabil să fie 
recoltate în scopuri medicinale. 

Mai presus de orice, cel mai important lucru pe care trebuie să îl 
reţinem atunci când recoltăm din natură este că de fapt noi luăm ceva de 
la un alt organism viu, iar acest lucru trebuie făcut cu cel mai mare 
respect posibil. Unele persoane au ritualuri pe care le îndeplinesc atunci 
când recoltează, spre a-şi aminti de acest lucru şi spre a mulţumi plantei 
pentru darurile ei. înainte să începem, cred că e frumos să petrecem o 
vreme în compania plantelor pe care avem de gând să le recoltăm. în 
timp ce recoltam rădăcini de balsam într-o zi, prietena mea Sara m-a 
încurajat să mă plimb printre plante în linişte şi să încerc să le cunosc, 
mai degrabă decât să le smulg din pământ la întâmplare. 

Ştiu o altă persoană care vorbeşte cu ierburile pe care vrea să le recolteze, spunându-le că nu 
le culege risipitor, mulţumindu-le, şi reamintindu-le că într-o zi carnea sa se va întoarce în pământ, 
dăruindu-le darurile vieţii sale în schimb. Acest ritual datează de la practica păgână de a recita un 
poem (pe o tema similară) copacului de soc înainte de a rupe o ramură din el. 

Oamenii fură, jefuiesc şi pradă în mod repetat natura. Ca şi culegători înţelepţi, putem cel 
puţin să muncim cu respect, şi să dăm înapoi cât de mult putem. O altă prietenă mi-a spus că unele 
triburi Nord-Americane dăruiesc ofrande de tutun şi alte bunătăţi după ce recoltează plantele 
medicinale. Personal, cred că a fi cu luare-aminte şi a avea obiceiul de a propaga în toamnă plantele pe 
care le-am cules, sunt practici importante şi simple pe care până şi cei mai raţionali şi cele mai ne¬ 
spirituale dintre noi le pot face. 

O scrisoare deschisă pentru bărbaţii din Mişcare 

Taci din gură ! Sau, cum să ne purtăm mai bine în şedinţe 

Dan Spalding 

în Breaking the MANacles. An anti-patriarchy reader , 2008 

‘In ciuda măştii pe care o purtam, rosteam deseori tirania puterii. Prima mea datorie a fost sa îmi 
cultiv o linişte revoluţionară. ’ Subcomandantul Marcos 

Introducere 

A fi un activist sau o activistă în ziua de azi înseamnă a lupta pentru mii de lucruri diferite - 
drepturile populaţiilor indigene, pădurile tropicale, responsabilitatea corporaţiilor etc. în ciuda acestei 
diversităţi, pare că există totuşi un soi de consens asupra tipului de societate pe care vrem să o creem. 
Aceasta e o societate care nu e bazată pe supremaţia rasei albe, exploatare de clasă sau patriarhalism. 

Acest eseu este despre cum se poartă bărbaţii în şedinţe. în mare parte, este despre cum ne 
purtăm rău, dar sunt incluse şi sugestii despre cum să ne purtăm mai bine. Bărbaţii din Mişcare 
reproduc patriarhalismul în cadrul acesteia, şi câştigă de pe urma acestui lucru. Prin ‘patriarhalism’ 
înţeleg un sistem de valori, comportamente şi relaţii care acordă o putere mai mare bărbaţilor. Acest 
sistem se bazează pe dominaţie, pe autoritate şi ostilitate. Prin ‘Mişcare’ înţeleg mişcarea împotriva 
globalizării corporatiste din SUA, din care fac parte. (...) 


Cui îi pasă de şedinţe? 

Bună întrebare. Majoritatea şedinţelor organizaţiilor cât de cât mari (cu mai mult de trei zeci 
de membri) la care am participat, nu au însemnat mare lucru. Adevarata muncă - cercetarea, 
implicarea altor persoane, organizarea de proteste şi acţiuni, strângerea de fonduri, aspectele de 
comunicare şi mass media - se face de regulă de către grupuri mici sau de indivizi. Şedinţele nu sunt 
decât despre multă vorbă lungă, nu-i aşa? 

Ei bine, da şi nu. în cel mai rău caz, şedinţele îi fac pe mulţi să vină laolaltă şi să discute 
despre tot ceea ce s-a făcut, tot ceea ce se petrece în acel moment, şi tot ceea ce încă mai trebuie făcut. 
Aceste întâlniri tind să divagheze mult. Responsabilităţile nu sunt delegate în mod clar, deciziile nu 
sunt făcute transparent, iar organizaţia nu este mai focusată după decât în prealabil. în acelaşi timp, 
apar certuri înflăcărate despre lucruri aparent triviale, sau critici dureroase la adresa unor indivizi. Dar 
acele critici şi certuri nu duc la mare lucru în final. 

Pe de altă parte, o şedinţă bună e cu totul altceva. Cu auto-facilitare bună şi cu o persoană care 
să faciliteze bine (sau două, sau trei...), toată lumea contribuie la întâlnire, fără ca cineva anume să 
preia controlul. Oamenii fac critici constructive şi încearcă să încorporeze problemele ridicate în 
propunerile lor. Şi cum fiecare ajunge să contribuie cu ideile proprii în procesul de luare de decizii, 
aceste decizii nu sunt doar cele mai bune posibile, ci în acelaşi timp şi cele în care oamenii sunt cel 
mai implicaţi. Cum fiecare simte că deciziile sunt influenţate de propria părere, oamenii îşi vor asuma 
mai multă responsabilitate. 

Dacă sunteţi serioşi în privinţa folosirii consensului, trebuie să vă pese de aceste şedinţe. Ele 
constituie singurul loc în care un grup poate decide în mod democratic ce şi cum sa acţioneze. 

Alternativa e un grup informai al celor mai influenţi şi puternici membri (cei care de regulă domină 
discuţiile) care iau deciziile importante. 

Nu e vorba doar de cât de des vorbim, ci şi de cum şi când vorbim 

Luarea deciziilor prin consens este un model al societăţii în care am vrea să trăim, şi un 
instrument pe care îl folosim ca să ne îndeplinim acest vis. Bărbaţii domină deseori acest proces, în 
dauna restului persoanelor prezente. Gândiţi-va la bărbatul care: 

• Vorbeşte primul, mult, tare, şi des 

• îşi oferă părerea imediat atunci când cineva face o propunere, întreabă ceva, sau atunci 
când discuţia stagnează 

• Vorbeşte cu prea multă autoritate - ‘de fapt, lucrurile stau în felul următor...’ 

• Nu e în stare să modifice o propunere sau o idee cu care nu e de acord, ci o critică şi o 
distruge în schimb 

• Se strâmbă şi face diverse feţe când cineva spune ceva cu care el nu e de acord 

• Reformulează tot ce spune o femeie - ‘cred că ce vrea Maria să spună de fapt e ...’ 

• Face o propunere, apoi răspunde la fiecare întrebare şi critică a acesteia, vorbind astfel la 
fel de des ca toţi ceilalţi împreună (acest bărbat ajunge deseori sa fie moderator) 

Şi nu mă porniţi să vorbesc despre moderatorul rău care 

• Se pune mereu pe el însuşi pe primul loc, pentru că poate 

• Cumva nu reuşeşte să vadă niciodată mâinile ridicate ale femeilor care vor să vorbească, 
şi nici nu încurajează vreodată femeile care nu au vorbit 

Rareori se întâmplă să fie doar un singur bărbat care prezintă aceste simptome. De regulă sunt 
doi sau trei care concurează pentru toate cele de mai sus. Dar rezultatul este acelaşi: cine nu poate (sau 
nu vrea) să concureze în aceste condiţii - să vorbească mult, întâi, tare şi des - rămâne pe dinafară. 

Acestea sunt rezultate ale felului în care societatea ne programează. Aproape nici un bărbat nu 
e în stare să se ridice cu adevărat la nivelul standardelor de masculinitate ale culturii noastre. Iar 
standardele pentru femei sunt la fel de ridicole. într-o oarecare măsură, suferim toţi in mod egal. Din 
acest motiv ne străduim şi tindem către o lume în care aceste standarde - care nu fac decât să ne 
divizeze şi să îi sprijine pe cei la putere - să fie distruse. 

Pe de altă parte, aceste standarde servesc spre a-i susţine pe cei care se apropie cel mai mult de 
ele. Cu siguranţă, toti avem de pierdut când câţiva bărbaţi domină o şedinţă. Dar aceşti bărbaţi sunt cei 
care iau deciziile, primesc laude pentru munca tuturor celorlalţi, şi in final se simt mult mai încrezători 
şi inspiraţi. 

Dar nu pot fi sexist - sunt un hippie! 

Ba da, poţi fi! Ironia e că poţi face toate lucrurile din lista de mai sus chiar dacă nu te încadrezi 
în stereotipul bărbatului mare şi puternic. Am văzut hipioţi, bărbaţi care pot fi descrişi ca feminini, 
bărbaţi queer, şi alţii care în multe aspecte nu se comformeză standardelor, fiind foarte comformişti 
când e vorba de a domina discuţiile. Un hippie poate vorbi încet şi folosi jargon hipiot, şi cu toate 

astea să fie vocea autorităţii şi să întrerupă femeia care vorbeşte înaintea lui. Un bărbat care ar trece 
drept feminin tot e în stare să facă feţe-feţe atunci când cineva pentru care nu are respect spune ceva cu 
care el nu e de acord, şi prin asta să reducă la tăcere pe acea persoană; acelaşi bărbat poate la fel de 
bine să se victimizeze de fiecare dată când cineva îi critică propunerile. 

Aşadar să tăcem naibii din gură! 

Ce e de făcut? Am o idee simplă care se numeşte ,să tăcem naibii din gură’. Funcţionează în 
felul următor: de fiecare dată când cineva... 

• Spune ceva care ţi se pare irelevant 

• Pune o intrebare (aparent) evidentă 

• îţi critică propunerea sau te contrazice 

• Face o propunere 

• întreabă ceva, sau... 

• Cere mai multe informaţii deoarece discuţia stagnează pentru un moment... 

Taci din gură! E într-adevar un proces radical, dar cred că ţi-ar plăcea. 

încă din copilărie am fost educat de părinţii mei şi de fiecare profesor din şcoală să pretind să 
mi se acorde cu cât mai multă atenţie e posibil. în clasă vorbeam aproape cel mai des. în mod 
surprinzător, unii profesori erau enervaţi de acest lucru. Dar deşi mă sfătuiau să ridic mâna înainte de a 
vorbi, nu mi-au cerut niciodată să vorbesc mai puţin sau să ascult mai mult. Drept rezultat, am primit 
probabil mai multa atenţie de la profesorii din şcoală decât mulţi alţi colegi. 

Ce altceva putem face? 

Din fericire pentru noi, a fi bărbat ne dă multă autoritate, intr-un sens care poate fi deasemenea 
pozitiv. La fel cum persoanele de culoare sunt mereu acuzate de egoism atunci când acuză 
comportamente rasiste, femeile sunt deseori acuzate că sunt isterice (‘ bitchy ’) când acuză 
comportamente patriarhale. 

Ce înseamnă aceste lucruri pentru noi? în primul rând, tăcem din gură. Pentru mine, în şcoală, 
asta a fost uşor. Mi-am făcut un obicei de a nu vorbi mai mult de două ori într-un curs de 50 de 
minute. Surpriză! Aproape de fiecare dată când aş fi putut vorbi, altcineva spunea exact acelaşi lucru, 
sau ceva mai deştept. Era ffustrant când era alt bărbat enervant care vorbea în locul meu, dar cel puţin 
nu mai eram eu printre singurii doi oameni care vorbeau cel mai des. 

Problema e că sala de clasă e făcută să aibă o singură persoană în frunte, şi această persoană 
nu e cineva dintre studenţi. Chiar dacă există comportamente problematice în clasă, nu există destul 
spaţiu pentru ele, nu sunt încurajate şi sunt de cele mai multe ori penalizate de către profesor / 
profesoară. 

Frumuseţea consensului stă în facilitare. Nu numai că ne putem facilita / modera pe noi înşişi, 
dar o putem face şi intre noi. Aceasta este de regulă sarcina persoanei alese să modereze. Dar atunci 
când această persoană ignoră comportamentele problematice, sau chiar le afişează, e uşor pentru 
ceilalţi/celelalte din grup să facă moderaţie de gherilă. 

Uneori e uşor, şi trebuie doar să arătăm persoanele care au mâinile ridicate, dar sunt cumva 
omise de facilitator, sau să sugerăm metode prin care să fie implicată toată lumea. Dar de obicei nu e 
atât de uşor. Cu cât mai rele sunt obiceiurile într-un grup, cu atât mai de la sine înţelese vor părea 
comportamentele problematice. Şi de cele mai multe ori vei primi priviri iritate de la cei pe care îi 
mustri, dacă nu chiar o admonestare verbală. în final, nu e bineînţeles treaba persoanelor cele mai 
oprimate de comportamentele patriarhale să denunţe aceste comportamente. Aici intrăm noi. Cel puţin 

în primă fază, bărbaţilor li se acordă mai mult respect atunci când denunţă comportamente de acest 
gen. 

Problema e că trebuie să facem aceste atrageri de atenţie intr-un mod constructiv. E foarte 
lesne să denunţăm oamenii în feluri jignitoare si autoritare, şi prin asta să distrăm pe toată lumea cu 
ironia noastră neintenţionată, dar în acelaşi timp să facem exact ce nu vrem ca alţii să facă. Atunci 
când denunţăm oamenii intr-un mod care răneşte în loc să fie constructiv, nu facem altceva decât să 
descurajăm pe cei/cele mai tăcuţi/tăcute de a participa la discuţii. 

Soluţia 


Aşadar, să atragem atenţia asupra comportamentelor patriarhale, dar să încercăm să nu fim 
prea personali. Dacă ceea ce spune persoana în cauza nu e prea atroce, trebuie să aşteptăm până ce 
persoana termină de zis ce are de zis, şi apoi să ne spunem părerea cum că oamenii ar trebui să 
considere a tăcea dacă tocmai au vorbit. Şi dacă cineva pare enervat de faptul că a fost criticat (şi 
bărbaţii albi ştiu să îţi comunice destul de uşor că sunt enervaţi), să încercăm să discutăm cu această 
persoană după ce şedinţa s-a încheiat. Nu ia de obicei mult timp să calmăm spiritele prea încinse. 

Din păcate, ia la fel de puţin timp ca aceleaşi persoane să facă aceleaşi lucruri la următoarea întâlnire. 

Aşa că în timp ce o parte a răspunsului constă în auto-moderare şi moderarea celorlalţi, o altă 
parte constă în a acorda fiecăruia cele necesare pentru a-şi revendica locul cuvenit în şedinţe. Asta 
presupune discuţii frecvente pentru activiştii / activistele noi şi experimentaţie) despre cum ar trebui 
să funcţioneze consensul. Presupune de asemenea explicarea procedurilor formale ale consensului în 
timpul şedinţelor. Atunci când oamenii presupun că toată lumea e familiară cu procedurile, cele (cei) 
cu mai puţină încredere de sine (dar care totuşi au idei bune) vor fi primele care să renunţe să 
vorbească în întâlniri. în acelaşi timp, vor fi mulţi oameni care pretind că ştiu procedeele, dar nu le 
respectă. Vă las pe voi să ghiciţi care e distribuţia de gen a acestor grupuri. 

Un alt aspect crucial e de a vorbi cu oamenii în afara şedinţelor. E foarte important să vorbim 
sincer: ştiu că îţi pasă de grupul nostru, dar se pare că în discuţii vorbeşti de sus cu oricine nu e de 
acord cu tine, şi deasemenea întrerupi oamenii foarte mult, şi asta îngreunează participarea celorlalţi. 
Şi trebuie să fim deschişi şi să ascultăm perspectiva celuilalt. în mod ideal, lucrurile se pot rezolva la 
acest nivel, şi problema nu trebuie adusă în faţa intregului grup. 

Dar totuşi e o idee bună să găsim o structură care să adreseze modul în care oamenii se 
comportă problematic în întâlniri, care să permită oamenilor să verifice constant felul în care simt că 
merg lucrurile. Deasemenea, acest lucru uşurează mult criticile constructive din partea oamenilor care 
de regulă nu ar critica pe alţii. Această structură poate însemna de exemplu ca la fiecare două luni 
grupul să aibă o întâlnire în care să se discute procesul de luare al deciziilor prin consens, unde atenţia 
să fie îndreptată asupra felului în care oamenii se comportă în întâlniri, grupuri de lucru etc. 

în final, o parte a soluţiei e de a reflecta constant asupra felului în care noi, ca bărbaţi, tindem 
să dominăm şi să controlăm lumea din jurul nostru. Această tendinţă imi pare foarte aparentă în 
şedinţe, şi tot acolo mi se pare că e cel mai uşor de adresat. Acesta e un proces continuu. Trebuie să 
citim şi să vorbim mereu despre asta, să întrebăm pe alţii cum fac faţă acestor probleme, să gândim şi 
să punem în practică soluţii creative şi eficiente. Dar indiferent în ce direcţie o ducem, cred că lupta 
începe mereu prin a tăcea naibii din gură. 

Ca bărbaţi, suntem încurajaţi să dominăm conversaţiile fără ca măcar să ne gândim la asta. E 
foarte uşor pentru noi să facem o sumedenie de lucruri bune, şi în acelaşi timp să ne purtăm exact ca 
nişte băieţi de liceu. Trebuie să ne înfruntăm pe noi înşine şi unul pe celălalt, pentru ca dominaţia să 
înceteze a mai părea normală, şi astfel să începem să facem ceva în legătura cu ea. Aşadar, data 
viitoare când nu ne gândim la cum vorbim, să ne gândim la cum vorbim. 

Dar nu pot lăsa o fată să facă asta - adică, eu sunt singurul care ştie cum se face 

Taci naibii din gură! Pentru a fi siguri că toată lumea din grup îşi dezvoltă abilităţi şi încredere 
de sine, trebuie să împărţim responsabilitatea proiectelor. Noi bărbaţii suntem destul de buni la a lăsa 
femeile să facă munca de jos, gen îngrijirea copiilor, luarea de notiţe, gătit - dar avem rareori structuri 
care să permită femeilor să preia responsabilităţile bărbaţilor. 

îşi asumă femeile proiectele în acelaşi raport cu proporţia lor in grup? Dacă nu dăm încă 
atenţie acestor aspecte, ar trebui să începem. Laolaltă cu luarea deciziilor prin consens, împărţirea 
sarcinilor e un aspect crucial al organizării democratice. Din experienţa mea, munca cea mai 
prestigioasă, provocatoare şi plină de recompense aparţine bărbaţilor. Deseori, aparţine exact acelor 
bărbaţi care domină şedinţele în care această muncă e delegată. 

Unul din modurile în care bărbaţii apropriază munca este prin a aduna o gramadă de 
informaţie despre proiect în jurul lor. Ce muncă s-a făcut până acum? Ce mai rămâne de făcut? Care 
sunt priorităţile şi termenele limită? Dacă munca se face informai, nu numai că nu există răspundere 
pentru cum se face, dar nu există deasemenea nici arhivări sau actualizări regulate ale grupului. Aceste 
lucruri fac imposibilă delegarea responsabilităţii proiectului, fără ca această delegare să ducă la un 
eşec total. 

O altă problemă o constituie reţeaua de contacte. Cumva se pare că cei care organizează de 
multă vreme tind să se cunoască toţi între ei. Dacă e vreo problemă, se sună între ei. Asta nu e numai 
intimidant pentru cei şi cele care sunt mai jos pe stâlpul-totem al activismului, dar totodată le face 
acestora treaba mult mai dificilă atunci când vor să preia aceleaşi sarcini. Dacă pretindem că 
contactele noastre sunt doar prieteni, în loc să fie oameni pe care ne bazăm ca să ducem la capăt 
munca, grupul de la conducere va rămâne mereu acelaşi. Şi cred că acest grup e aproape în totalitate 
format din bărbaţi. 

In sfârşit, există problema limbajului. Experţii din lumea capitalistă tind să îşi mistifice munca 
în spatele unui jargon care face ca acţiunile lor să pară obscure şi dificile. Profesioniştii lumii 
capitaliste deţin mica parte a lumii asupra căreia au ‘expertiză’, şi deasemenea iau deciziile care 
afectează pe toată lumea, şi obţin mai multă autoritate şi control pe măsura trecerii timpului. 

Sună cunoscut? Toţi factorii de care vorbeam - adunarea de informaţie, contacte exclusiviste, 
limbaj mistificator - se agravează în timpul unei crize. în mijlocul unei acţiuni e uşor de zis: nu avem 
timp să invăţăm pe nimeni nou - bărbat sau femeie - cum funcţionează aparatele radio. în primul rând, 
chestia asta e spusă de obicei de un grup de bărbaţi. în al doilea rând, din acest motiv trebuie să 
începem să lucrăm înainte de acţiunea propriu-zisă. Dacă problema e doar câteva ego-uri mari plus 
complicitatea celorlaltor, atunci putem delega imediat. Dacă e mai mult decât atât, trebuie să inventăm 
o structură prin care să ne asigurăm că cei şi cele din afara conducerii de facto au o contribuţie 
însemnată la proiecte. Această structură poate include documentare şi informare, ajutarea noilor 
oameni să îşi dezvolte relaţii de lucru cu alţi organizatori, folosirea unui limbaj de zi cu zi în loc de 
acronime de doi lei, şi aşa mai departe. Dar fără un proces în spate, această responsabilitate e mult mai 
greu de cedat. 

Şi în fond, cui credeţi că o veţi ceda? 

Nu vreau ca acest eseu să facă toţi bărbaţii să se comporte cum cred eu că ar trebui, ci la o 
discuţie continuă despre cum ne comportăm în şedinţe. Aceasta nu este o declaraţie de război, e doar 
un punct de pornire. 

E timpul să tac naibii din gură. 

întreabă o femeie 


Traci Harris 

în Breaking the MANacles. An anti-patriarchy reader , 2008 


Lupta cu sexismul a ajuns departe. De la începuturi, când femeile încă îşi cereau dreptul la 
vot, până la obţinerea unor drepturi pentru femei după al doilea război mondial, am ajuns azi la 
momentul în care bărbaţii aruncă mănuşa şi preiau lupta anti-sexistă. Când ne gândim acum la sexism 
în cadrul comunităţilor activiste progresiste şi radicale, vedem doar o problemă „din trecut.” La 
începutul mişcării feministe, bărbaţii s-au simţit ameninţaţi de dorinţa femeilor de a avea propriile voci 
şi spaţii de desfăşurare. De fiecare dată când o femeie lua atitudine pentru ea sau pentru alte femei era 
ridiculizată şi umilită. Dar acel sexism flagrant nu mai e o problemă azi, nu-i aşa? Azi bărbaţii sunt 
de partea noastră, avem ‘foşti manarhişti’ care încearcă să aibă un comportament anti-sexist şi să lupte 
cu autoritatea masculină, avem bărbaţi care stabilesc regulile pentru întâlniri şi conferinţe în aşa fel 
încât măgarii sexişti să nu se mai poată desfăşura. Aleluia! Avem bărbaţi care să conducă lupta 
împotriva sexismului! 

în ultimul timp, a devenit o modă în aproape toate ziarele şi revistele radicale, conduse în 
special de bărbaţi, să fie expus ‘manarbistul’. în ‘Deep Inside the Mind Of a Manarchist part one’ de 
Kooky, un auto-proclamat ‘fost manarhist’ ne spune ce înseamnă ‘manarhisf şi ne arată cum putem 
recunoaşte monstrul hidos care cere sfârşitul autoritarismului dar tiranizează femeile. Ba mai mult, ne 
împărtăşeşte părerile lui despre cum ar trebui combătut acest duşman ipocrit. Sunt şi alte texte create 
pentru a sfârşi dominaţia masculină: ‘Working Together for Change’ de Bill Moyers şi ‘Tools for 
White Guys who are Working for Social Change and other People Socialized in a Society Based on 
Domination’ de Chris Crass. Ce minunat că există aceste materiale superbe despre sexism scrise de 
bărbaţi, distribuite de bărbaţi şi discutate de grupuri exclusiv masculine, care vor să fie de partea 
noastră! Cel mai drăguţ lucru legat de aceste articole şi adunări este că le transmit de fapt altor bărbaţi 
cum să nu se manifeste ca nişte sexişti. Ei vin cu un fel de program ‘în 12 paşi’, care odată completat 
te asigură că nu mai eşti un porc manarhist! Aceşti bărbaţi ne ghidează pe noi, turmă ignorantă, pe 
drumul anti-sexismului. 

Apuse sunt zilele când bărbaţii activişti urlau obscenităţi la femeile care luptau pentru orice 
spaţiu, cât de mic, lipsit de sexism. Primesc deseori scrisori deschise ale unor bărbaţi către alţi bărbaţi 
despre cum ar trebui să se poarte la întâlniri, despre reguli de urmat în organizaţii, despre cum să nu 
excludă femeile sau despre critici ale protestelor şi workshopurilor în care bărbaţii au ‘preluat 
controlul’. Cu toate aceste informaţii circulând în spaţiul virtual dar şi pe hârtie, majoritatea scrise şi 
distribuite de bărbaţi, noi, femeile, avem pentru ce să fim recunoscătoare. Azi putem merge la un 
protest sau la un workshop sau la o conferinţă politică fără a ne teme de sexism, corect? Şi măcar de-ar 
fi adevărat! 

Am fost recent la un protest de 1 Mai, la care au participat mai mulţi bărbaţi din organizaţii 
care pretind că lucrează cu problema ‘manarhistă’. Unii dintre ei chiar au scris texte similare cu cele 
menţionate mai sus. Sunt sigură că dacă îi întreabă cineva, majoritatea ar spune că sunt anti-sexişti, 
foşti ‘manarhişti’ sau chiar feminişti. Dar pe măsură ce protestul se desfăşura, sexismul şi-a făcut 
apariţia - şi nu mă refer numai la poliţie. 

Protestul, din motive ştiute doar de organizatori, a avut o specifică lipsă de strategie la nivel de 
acţiuni care urmau să se desfăşoare. De exemplu, protestul a avut loc înainte şi înapoi pe o porţiune 
foarte mică de stradă, pentru cel puţin 3 ore. Opririle care au avut loc în această zonă comercială au 


16 



părut complet accidentale şi au constat din oameni implicaţi în acţiuni caracteristice oricărui protest: 
scandări, urale, dans, teatru de stradă etc. 

Deoarece seara trecea greu din grava lipsă de focus, alte acţiuni au ieşit la iveală. îmi aduc 
aminte de un bărbat care avansa spre magazinul Gap doar pentru a fi alergat de poliţişti fluturându-şi 
pepper spray-urile. Cu altă ocazie, un protestatar s-a îndreptat fălos spre o librărie iar poliţiştii l-au 
împins cu forţă la ieşire. Am văzut bărbaţi provocându-i cu entuziasm pe poliţişti să îi aresteze 
folosind ceea ce eu numesc „tehnica cocoşului.” Ştiţi, atunci cînd un tip îl incită pe un alt tip la bătaie, 
stă în faţa lui, foarte aproape, îl arată cu degetul, îi aruncă vorbe grele. Ceea ce se întâmplă de obicei 
este o aplanare a conflictului din partea celui provocat (poliţistul, în acest caz), care refuză să răspundă 
(dar se uită intimidant în felul său bărbătesc) concurentului surescitat, care de obicei se retrage ţanţoş 
spunând ceva de genul: ‘Da, exact ce credeam.’ Pe bune, cu cantitatea excesivă de gonflare a 
muşchilor pe care am văzut-o în acea seară, am crezut că sunt la o luptă de cocoşi, nu la un protest. 
Dacă mă gândesc mai bine, chiar am fost la o luptă de cocoşi. 

Un articol foarte bun numit ‘Stick it to the Manarchy’, scris de The Rock Bloc, ne lămureşte 
ce înseamnă un comportament manarhist. Ei explică ‘manarhismul’ prin poveşti personale trăite la 
diverse acţiuni majore, conferinţe şi din propria lor organizare internă. Acest articol chiar arată prin ce 
mizerii sexiste trec femeile activiste astăzi în situaţii protestare dar şi în alte cercuri activiste. Ştiţi, 
chestii de genul bărbaţi urlând ‘Dacă nu eşti gata să iei pulane în cap, nu poţi veni cu noi la marş!’ Nu 
sunt o pacifistă şi nici tovarăşele mele feministe nu sunt, dar pe bune, cine îşi poate dori să fie lovit în 
cap în orice situaţie? Citind acest articol mi-am dat seama că recenta mea experienţă de protestatară 
nu era deloc unică. Mi-am dat seama că acest tip de activism prost organizat, pe care l-am descris şi 
care rezultă în acţiuni dezordonate şi stridente, nu avea o tactică. Mai degrabă, era un rezultat al 
machismului bărbatului radical. Mai mult, mi-am dat seama că acest comportament al ‘bărbatului 
radical care nu acceptă compromisuri’ nu apare exclusiv la proteste. Dar sunt sigură că ne-am lămurit 
cu toţii de asta deja. Dar ce mi se pare interesant este cât de frecvent eu (şi alte femei activiste) avem 
de-a face cu această expunere a puterii falice în comunităţile activiste din ziua de azi. 

Arătaţi-mi o singură femeie care nu s-a simţit sub-reprezentată la o conferinţă dominată de 
bărbaţii albi care sunt mereu acolo. Arătaţi-mi o singură femeie care nu a simţit că ideile ei sunt mai 
puţin importante decât ale unui bărbat la un workshop pe probleme de gen. Arătaţi-mi o singură 
femeie care nu a fost oprită să vorbească la o conferinţă. Arătaţi-mi o singură femeie care nu a fost 
‘salvată’ de un bărbat care credea că trebuie să o salveze într-o discuţie politică. 

Aşa că de ce continuăm să trăim asta în activismul nostru de zi cu zi? Aproape fiecare activist 
şi organizaţie politică pretind că pun politicile feministe şi anti-sexismul în fruntea agendei lor politice 
în zilele noastre, la majoritatea evenimentelor la care mergem. Pe bune, cu atât de mulţi bărbaţi scriind 
sau ţinând workshopuri despre, te-ai gândi că sexismul nu mai este o problemă în comunităţile de 
activişti. Dar rămâne o problemă. Trebuie să ne întrebăm, cu aşa de mulţi bărbaţi care iau parte în 
grupuri exclusiv masculine să discute şi să inventeze paşii pe care îi pot adopta pentru a sfârşi 
dominaţia masculină, de ce noi, femeile, trebuie să trecem prin aceleaşi mizerii la nesfârşit? Sau 
poate că întrebarea conţine şi răspunsul la problemă - bărbaţii ne impun (încă odată) cum să luptăm cu 
sexismul. Se pare că ne aflăm într-o ciudată situaţie paradoxală, nu-i aşa? Bărbaţii încearcă să lupte cu 
sistemul patriarhal devenind exemple ale patriarhatului. 

Nu spun că un bărbat nu ar trebui să scrie sau că nu ar trebui să discute sexismul. Cunosc 
câţiva bărbaţi feminişti cu politici feministe excelente. Unii dintre aceşti bărbaţi sunt implicaţi în 
aceleaşi organizaţii ca şi mine şi câţiva dintre ei chiar scriu articole politice excepţionale pe gen - sunt 
sigură că majoritatea femeilor au acest tip de tovarăşi. Dar nu despre ei era vorba, nu-i aşa? Ci despre 
acei ţipi care au fac parte din grupuri exclusiv masculine şi care proclamă că luptă cu sexismul - dar o 
fac doar dintr-un poziţie masculină. Vorbim despre auto-proclamaţii ‘foşti manarhişti’ - dar care se 
ocupă cu gonflarea muşchilor la proteste. Vorbim despre tipii care sunt omniprezenţi pe listele de e- 

mailuri şi pe forumuri spunând deseori ‘cred că sunt prea mulţi bărbaţi care vorbesc aici, poate ar fi 
bine să tăcem acum şi să lăsăm şi femeile să vorbească’, dar când apar la conferinţe nu ne lasă să 
scoatem nici măcar un cuvânt. Vorbim de tipii care ţin workshopuri doar pentru bărbaţi pentru a vorbi 
despre sexism, ce înseamnă, cum se manifestă şi cum îi afectează pe ei dar care de-abia aşteaptă să fie 
atacaţi cu sprayuri de poliţişti pentru a-şi arăta cu mândrie politica radicală. 

Dar totuşi, ce ar trebui să facă bărbaţii? Ei bine, cum ar fi să desfăşoare politici feministe 
pentru a ieşi din rutină? Modelul ‘12 paşi’ pentru a lupta cu sexismul, atât de popular azi, nu este 
suficient. Acest model nu reprezintă nici un fel de atac politic asupra supremaţiei masculine. Aceste 
ghiduri ‘cum să...’ referitoare la anti-sexism nu prezintă nici un fel de legătură cu materialele 
feministe. Sincer, dacă vrei să lupţi cu ‘Manarhia’ în zilele noastre, puţină educaţie politică este 
necesară. Dacă nu vrei să fii un ‘manarhist’, de ce nu distrugi structura supremaţiei masculine în loc să 
mergi la un training de sensibilizare? în loc să te chinui să observi opresiunea pe care tu ca bărbat o 
exerciţi asupra femeilor, de ce nu urmezi o femeie la un protest? în loc să scrii ‘cele 15 lucruri pe care 
un bărbat trebuie să le facă într-o întâlnire pentru a fi respectuos cu femeile’, de ce nu te familiarizezi 
cu atacurile politice ale femeilor împotriva patriarhatului şi de ce nu le urmezi exemplul? Deşi eu 
personal apreciez bărbaţii care îşi dau seama de vorbăria multă şi obositoare pe care o produc şi care 
respectă femeile atunci când vorbesc, apreciez cel mai mult bărbaţii cu politici feministe bune, 
deoarece par o specie pe cale de dispariţie. 

Cu adevărat, termenul ‘manarhist’ nu defineşte cu exactitate adversarul cu care ne confruntăm 
noi, femeile din ziua de azi. Ce înseamnă acest termen de fapt? Un tip care pretinde că se opune 
tuturor formelor de opresiune dar nu reuşeşte să îşi dea seama că e opresiv cu femeile. Mie mi se pare 
că e vorba doar de un sexist neruşinat. Nu pretind poliţiştii că sunt împotriva opresiunii? Dar cu toate 
acestea, se iau de tinerii de culoare şi comit crime în fiecare zi. Nu pretind jurnaliştii că sunt împotriva 
opresiunii? Dar continuă să producă reviste glossy sexiste şi talk-show-uri ultra-conservatoare. Noi, 
femeile activiste, nu suntem imune la comportamentul sexist, la comentariile sexiste sau la tipii sexişti, 
exact ca orice altă femeie în această societate, iar scrisul bărbaţilor despre sexism şi trainingurile de 
sensibilizare nu rezolvă problema. Când aţi văzut ultima dată o femeie care să fie în faţă la un protest? 
Oare au început majoritatea activiştilor bărbaţi să îşi caute lideri femei şi eu am pierdut momentul? 
Când vor înceta aceşti bărbaţi să le spună tuturor cum să nu fie ‘manarhişti’ în timp ce ei, pe de altă 
parte, continuă să personifice patriarhatul? Când vor înceta să decidă aceşti bărbaţi ce e potrivit pentru 
femei la toate evenimentele şi vor începe să urmeze cu adevărat tradiţia femeilor radicale? Sexismul 
este viu şi o duce foarte bine în comunităţile de activişti, dacă nu mă crezi, întreabă o femeie... Vai, ce 
idee bună! 




Cuprins: 


Construind o fundaţie pentru schimbare , de Jeff Luers 


3 


Uitaţi duşurile scurte. De ce schimbarea personală nu este schimbare politică, de Derrick 
Jensen.7 


Etica şi metodele recoltării plantelor medicinale, de Simon the Simpler.9 


O scrisoare deschisă pentru bărbaţii din Mişcare . Taci din gură ! Sau, cum să ne 
purtăm mai bine în şedinţe, de Dan Spalding.11 

întreabă o femeie, de Traci Harris 

